bolesť po pásovom opare
Dobrý deń prajem,poprosila by som niečo na opakovane sa vracajúce sa bolesti pásového oparu. Pásový oparbol pred 15rokmi ale bolesť sa sem tam vracia. (Remyelin, Milgamma?)Ďakujem
Dobrý deň,
ďakujeme za Vašu otázku.
Bolesť po prekonanom pásovom opare sa objavuje v dôsledku poškodenia nervových vlákien v danom mieste. Na jej zmiernenie Vám odporúčam liek
Milgamma N
. Má priaznivé účinky na metabolické a degeneratívne ochorenia nervov a pohybového systému. Obsahuje vitamíny B1, B6 a B12. Pri vysokom dávkovaní lieči zápalové a bolestivé ochorenia nervov a súčasne má aj regeneračné účinky. Maximálne denná dávka je 3-4x denne 1 kapsula. Dĺžka liečby nesmie presahnúť viac ako 6 mesiacov.
Prínosná môže byť aj podporná liečba gélom
Neurofisiodol
.  Jedná sa o emlugel so 100% prírodným zložením. Obsahuje patentovanú zložku OzoilE® (stabilné Ozonidy s vitamínom E acetátom), Capsicum annuum (výťažok z chilli papriky), výťažok z rastliny Arnika horská, extrakt z listov Čiernych ríbezlí, Harpagofyt (čertov špár) a i. Znižuje bolesť, pocit mravčenia, svrbenie a brnenie. Pôsobí proti svalovej atrofii, zlepšuje funkcie svalov a nervov a prispieva k regenerácii nervosvalovej funkcie. Odporúča sa používať aspoň dvakrát denne. Jeho použitie nie je vhodné na poranenú pokožku a v prípade známej precitlivenosti na extrakt z chilli papriky.
V prípade pretrvávania bolesti je vhodné sa obrátiť na lekára.
Prajem pekný zvyšok dňa.
S pozdravom
PharmDr. Veronika Kiabová